**Mødereferat - Generalforsamling**

**i**

**Dynthuset**

Onsdag den 23. marts 2011 kl. 19:30

i Dynthuset, på Gratelund 2

**Dagsorden ifølge vedtægterne**:

1. Valg af dirigent.

2. Valg af referent.

3. Formandens beretning – hvad er der sket i det forløbne år?

4. Kassererens beretning – fremlæggelse af regnskabet for 2010 og budgettet

 for 2011. Desuden fastsættelse af kontingentsatser.

5. Valg af medlemmer til bestyrelse, samt bilagskontrollant.

 a. Valg af medlemmer til bestyrelsen.

 Efter tur afgår Trine Skovhøj (modtager genvalg), Anna Jensen (modtager

 genvalg) og Heidi Clausen (modtager genvalg).

 b. Valg af bilagskontrollant.

6. Behandling af indkomne forslag.

 Indsendes skriftligt til bestyrelsen, senest 7 dage før generalforsamlingen, hvis

 de ønskes behandlet/vedtaget på denne.

7. Eventuelt.

Ad 1: Flemming Toft blev valgt.

Ad 2: Poul Dinsen blev valgt.

Ad 3: Formanden berettede om det forgangne år, som har budt på flere forbedringer af huset,
 så det nu næsten står fuldt færdigt, med flot resultat.
 Med hensyn til udlejning er vi nået langt.
 Vi skal stadig arbejde for at overtage huset.
Ad 4: Kassereren gennemgik regnskabet, som var blevet udleveret. Der er p.t. et underskud
 på vores konto hos Broager Sparekasse på ca. 20 tus., hvilket skyldes manglende
 indbetaling fra LAG af seneste delbetaling.
 Det skal undersøges om vi skal betale ejendomsskatter som ”forsamlingshus”.
 Muligheder for tilskud fra Danfoss og/eller andre fonde skal undersøges.
 Broager Sparekasse har bidraget med 5 tus. til indkøb af stole.
 På forespørgsel blev det oplyst, at prisen for huset er 360 tus.
 Prisen på udlejning er hævet til DKK 1.000 for en weekend, depositum DKK 1.500.

 Det skal undersøges om huset evt. kan sælges på andelsbeviser eller lignende,.

Ad 5: a. Trine Skovhøj, Anna Jensen og Heidi Clausen blev alle genvalgt.
 b. Johan Tychsen blev genvalgt med Peter Asmussen som suppleant.
Ad 6: Der var ikke indkommet forslag til behandling.
Ad 7: Det blev fremført, at påbud om ophør af høj musik kl. 02:00 ikke overholdes, skal
 indskærpes ved udlejning af huset af hensyn til de omkringboende.
 Forslag om opkrævning af ”proppenge” blev fremført, men afvist af praktiske årsager,
 vi har ikke mulighed for at have folk til overvågning.
 Den manglende tilslutning til arrangementer blev drøftet.